# 4.2. Unha exposición de museo

# Coñecer o reto

É o momento de dar a coñecer o reto. Como?

En grupos de 4 ou 5 persoas, e coa axuda das novas tecnoloxías, elixiredes en cal das seguintes tarefas relacionadas coa promoción da exposición queredes participar. Preparados e preparadas para achegardes ideas enxeñosas?

Cada grupo terá o nome da tarefa a realizar. Fixádevos nas actividades:

## Lectura facilitada

É o momento de dar a coñecer o reto.

Como?

En grupos de 4 ou 5 persoas, e coa axuda das novas tecnoloxías:

Elixiredes en cal das tarefas da exposición queredes participar.

Preparados e preparadas para achegar ideas enxeñosas?

Cada grupo terá o nome da tarefa a realizar.

Fixádevos nas actividades:

## Audio

audio/mpeg

# Crear un cartel

O cartel publicitario é un anuncio impreso ou en formato dixital para atraer a atención do público.

Todos os museos do mundo promoven as súas exposicións para que posibles visitantes coñezan os seus fondos permanentes ou temporais. Vós tamén tendes que facelo.

## Actividade grupal A: Facer o cartel

Como expertos e expertas en márketing publicitario, o obxectivo fundamental é despertar o interese cunha imaxe e unha mensaxe que chame moito a atención.

De aí a necesidade dunhas regras básicas:

- Título e subtítulo. Pensade en algo atractivo... todos os grandes museos o fan! Por exemplo: "A Prehistoria está aquí!"

- Corpo. Pode ser unha imaxe ou un texto para mostrar a información sobre o que promovemos. Exemplo: unha fotografía do obxecto “máis famoso” da exposición.

- Slogan. Para reforzar o que publicitamos.

- Logotipo dos/das que anuncian. Pode ser o logo do centro e o da Consellaría de Educación.

Lembrade que tedes que coñecer ben o que promovedes, pero tamén o público que visitará a exposición! É fundamental que sexades orixinais.

## Lectura facilitada

O cartel publicitario é un anuncio impreso ou dixital.

Servepara atraer a atención do público.

Todos os museos do mundo promoven as súas exposicións.

Fano para que posibles visitantes coñezan os seus fondos.

Vós tamén teredes que facelo.

Actividade grupal A: Facer o cartel

Seredes expertos e expertas en márketing publicitario.

O obxectivo fundamental é despertar o interese cunha imaxe e unha mensaxe.

Para iso necesitaredes dunhas regras básicas:

- Título e subtítulo. Pensade en algo atractivo.

Por exemplo: "A Prehistoria está aquí!"

- Corpo. Unha imaxe ou un texto para mostrar a información sobre o que promovemos.

Exemplo: unha fotografía do obxecto “máis famoso” da exposición.

- Slogan. Serve para reforzar o que publicitamos.

- Logotipo das institucións que fan o anuncio.

Pode ser o logo do centro e o da Consellaría de Educación.

Lembrade que tedes que coñecer ben o que promovedes.

Pero tamén o público que visitará a exposición!

É fundamental que sexades orixinais.

## Audio

audio/mpeg

## Preme para ver un exemplo

Toda exposición, como esta sobre Castelao no Museo de Lugo, necesita mostrarse visualmente ao público.

Podemos observar que o cartel desa exposición é un cartel que busca captar a atención dos visitantes da exposición da seguinte forma:

- Céntrase no obxecto principal da mostra tanto na imaxe coma no texto. Castelao.
- Resulta fácil entender o que nos quere transmitir.
- O nome do evento aparece nun tamaño axeitado, sendo fácil de visualizar.
- As datas da exposición aparecen no cartel.
- Ten pouco texto.

Agora só tedes que facer o voso para conseguir o reto. Veña!

# Rúbrica para avaliar un cartel

Rúbrica para avaliar un cartel (4x4)
| Excelente | Satisfactorio | Mellorable | Insuficiente
--- | --- | --- | --- | ---
Contido | Pertinente, dá detalles de calidade que proporcionan información que vai máis alá do obvio e predicible. (2.5) | Os detalles de apoio e a información están relacionados, pero algún aspecto clave está sen apoio. (1.75) | Os detalles de apoio e a información están relacionados, pero varios aspectos claves están sen apoio. (1.50) | Os detalles de apoio e a información non están claros ou non están relacionados ao tema. (1.25)
Linguaxe iconográfico | Todas as imaxes apoian e representan totalmente a mensaxe e teñen as dimensións necesarias de acordo ao cartel. (2.5) | Algunhas imaxes apoian e representan a mensaxe e teñen as dimensións necesarias de acordo ao cartel. (1.75) | Algunhas imaxes non son claras e ben proporcionadas e non serven de apoio á mensaxe. (1.50) | As imaxes non teñen as dimensións necesarias, son desproporcionadas, pouco claras e non serven de apoio da mensaxe. (1.25)
Organización da información | A información está moi ben organizada e ten unha orde detallada e fácil de ler. (2.5) | A información está ben organizada e facilita a lectura do cartel. (1.75) | Organízase a información pero a lectura do cartel non é fácil. (1.50) | A información está en desorde e a súa lectura non é fácil. (1.25)
Formato | O formato é visiblemente atractivo e de acordo ás dimensións necesarias. (2.5) | O formato é adecuado ás dimensións indicadas e rechamante. (1.75) | O formato non é adecuado ás dimensións indicadas, aínda que é rechamante. (1.50) | O formato non se adecúa ás dimensións indicadas, carece de cores adecuadas e non é atractivo visualmente. (1.25)

Traducida e adaptada do CEDEC. Rúbrica para avaliar un cartel (4x4) (CC BY-SA)

- Actividade
- Nome
- Data
- Puntuación
- Notas
- Reiniciar
- Imprimir
- Aplicar
- Nova xanela

# Montar un vídeo promocional

No vídeo promocional anunciamos e mostramos o noso produto, unhas pezas únicas da Prehistoria. Querémosllas ensinar ao noso público: os nosos compañeiros e compañeiras, profesorado, familias, amizades e xente da contorna.

"Unha imaxe vale máis que mil palabras", así que o vídeo é o medio ideal para facelo.

Temos que organizarnos:

## Actividade grupal B: Rodamos e montamos o vídeo

Como facelo?

- Planificar con tempo. Cómpre decidir que mensaxe queremos transmitir, e que esta sexa clara e detallada. Hai que pensar que é un reto feito polo alumnado de 1º da ESO.

- Contar unha historia. Buscade e lograde captar o interese, pero sen repetirvos. Hai que expoñer con moita claridade para que nos entendan mesmo aquelas persoas ás que non lles interese a Prehistoria!

- Pensar no público. Tedes que saber a quen vos dirixides e non falar de maneira nin moi científica nin pouco rigorosa.

- Inspirarse noutros vídeos. Pero sempre teredes que facer o voso!

- Informarse de onde se lle vai dar publicidade. En que plataformas sociais, webs ou medios de comunicación, xa que iso condicionará os aspectos técnicos.

- Crear un guión e unha lista de tomas antes de rodar. Aforraredes tempo!

- Facer un vídeo creativo. Pero pensade: para gustos hai cores!

A rodar!

## Lectura facilitada

No vídeo promocional mostraremos unhas pezas únicas da Prehistoria.

Querémosllas ensinar ao noso público.

O vídeo é o medio ideal para facelo.

Temos que organizarnos:

Actividade grupal B: rodamos e montamos o vídeo

Como o faremos?

- Planificámolo con tempo.

Decidimos que mensaxe queremos transmitir.

A mensaxe ten que ser clara e detallada.

É un reto feito polo alumnado de 1º da ESO.

- Contar unha historia.

Buscade captar o interese, sen repetirvos.

Hai que falar con claridade.

Téñennos que entender mesmo aquelas persoas ás que non lles interese a Prehistoria!

- Pensade no público.

Tedes que saber a quen vos dirixides.

- Podédevos inspirar noutros vídeos.

Pero sempre teredes que facer o voso!

- Onde se lle vai dar publicidade?

En que plataformas sociais, webs ou medios de comunicación?

Iso condicionará os aspectos técnicos.

- É necesario crear un guión e unha lista de tomas antes de rodar.

Aforraredes tempo!

- Facede un vídeo creativo.

Pero pensade: para gustos hai cores!

A rodar!

## Audio

audio/mpeg

## Preme para ver un exemplo

Queremos rodar un vídeo rigoroso, e ao tempo sinxelo, para chegar a todo o mundo.

A mellor forma é a través de exemplos, como estes vídeos. Non somos os técnicos dos grandes museos, pero podemos sacar ideas moi interesantes e adaptalas.

# Rúbrica para avaliar un vídeo

Rúbrica para avaliar un vídeo (4x5)
| Excelente | Sobresaliente | Bo | Aceptable | Baixo
--- | --- | --- | --- | --- | ---
Contidos | O vídeo mostra un coñecemento profundo e preciso do tema, cunha exposición clara e estruturada. (2.5) | O vídeo demostra un bo dominio dos contidos, cunha exposición organizada e coherente. (1.75) | O vídeo presenta unha comprensión adecuada dos contidos, aínda que algúns aspectos poden resultar pouco claros ou desordenados. (1.50) | O vídeo mostra algunhas lagoas na comprensión dos contidos, o que afecta a claridade e organización da exposición. (1.25) | O vídeo presenta graves deficiencias no coñecemento e exposición dos contidos. (0.50)
Investigación | O vídeo mostra unha investigación exhaustiva, utilizando fontes confiables e variadas, e citando adecuadamente as fontes.O vídeo mostra unha investigación exhaustiva, utilizando fontes fiables e variadas, e citándoas adecuadamente. (2.5) | O vídeo demostra unha investigación sólida, utilizando fontes fiables e citándoas correctamente. (1.75) | O vídeo presenta unha investigación adecuada, aínda que podería ser máis exhaustiva no uso de fontes fiables e na cita das mesmas. (1.50) | O vídeo mostra unha investigación limitada, con pouca variedade de fontes e algunhas deficiencias na citación das mesmas. (1.25) | O vídeo presenta unha investigación insuficiente, con escasa ou nula utilización de fontes fiables e sen citalas correctamente. (0.50)
Presentación | O vídeo ten unha excelente calidade visual e auditiva, cunha edición e produción profesional. (2.5) | O vídeo ten unha boa calidade visual e auditiva, cunha edición e produción adecuada. (1.75) | O vídeo presenta unha calidade aceptable en canto ao visual e auditivo, aínda que podería mellorar a edición e produción. (1.50) | O vídeo mostra deficiencias na calidade visual e auditiva, cunha edición e produción pouco coidada. (1.25) | O vídeo ten unha calidade visual e auditiva moi deficiente, con problemas graves na edición e produción. (0.50)
Creatividade | O vídeo mostra un enfoque orixinal e creativo na presentación dos contidos, utilizando recursos visuais e auditivos de maneira innovadora. (2.5) | O vídeo demostra certa orixinalidade e creatividade na presentación dos contidos, utilizando recursos visuais e auditivos de forma efectiva. (1.75) | O vídeo presenta algunhas ideas orixinais e creativas na presentación dos contidos, aínda que podería incorporar máis recursos visuais e auditivos de maneira innovadora. (1.50) | O vídeo mostra falta de orixinalidade e creatividade na presentación dos contidos, con poucos recursos visuais e auditivos. (1.25) | O vídeo mostra falta de orixinalidade e creatividade na presentación dos contidos, con poucos recursos visuais e auditivos. (0.50)

SANTIAGO AVELINO RODRIGUEZ PAREDES. Rúbrica traducida e adaptada da plantexada por RUBRIK de edutekaLab, a partir do modelo de OpenAI e Anthropic. Rúbrica para avaliar un vídeo (4x5) (CC BY-NC)

- Actividade
- Nome
- Data
- Puntuación
- Notas
- Reiniciar
- Imprimir
- Aplicar
- Nova xanela

# Facer a guía

As guías son un instrumento moi útil para promover e dar a coñecer ao público as nosas pezas, ademais de ensinar como as coidamos e coñecemos. Por ese motivo a información que se mostra nelas ten que ser útil para dar a coñecer a nosa Historia máis remota.

Lembrade que, aínda que estamos na era da intelixencia artificial, non podemos esquecernos do papel, así que teredes que pensar nos dous formatos para elaborardes a vosa guía.

## Actividade grupal C: creamos a guía

As persoas que formades o grupo tedes que ter en conta os elementos seguintes para deseñar a guía:

- Ter uns obxectivos. Teñen que ser claros e específicos. Por exemplo: organizar a exposición por pezas ou por épocas.

- Definir o concepto da guía. Por exemplo, pódese organizar a explicación a través dun determinado obxecto.

- Ter en conta o público que visite a exposición. Hai que tratar de espertar o seu interese.

- Definir o orzamento e os medios. Falade co voso centro para que vos axude a concretalos.

- Establecer a responsabilidade de cada membro do grupo nas distintas fases de confección da guía.

- Realizar unha investigación previa: tedes que coñecer ben o material que ides mostrar.

- Prever o deseño e mais a montaxe. A guía ten que ser rigorosa e atractiva para todo o mundo. Ademais, hai que facela tanto en papel coma en formato dixital. Lembrade que vos visitarán persoas de todas as idades!

- Lembrar o márketing e reparto. Cando se remata o traballo, hai que darlle difusión!

## Lectura facilitada

As guías son un instrumento moi útil para promover unha exposición.

A través delas daremos a coñecer as nosas pezas.

Tamén ensinaremos como as debemos coidar.

Por iso ten que se útil a información da guía.

Daremos a coñecer a nosa Historia máis remota.

A guía terá que ter unha versión dixital.

Pero non podemos esquecer o papel.

Teremos que facer dúas versións da guía para que haxa unha dixital e outra en papel.

Actividade grupal C: creamos a guía

Para deseñar a guía os que formades o grupo debedes:

- Que obxectivos temos?.

Deben ser claros.

Por exemplo, organizar a exposición por épocas.

- Como será a guía?.

Pódese escoller un obxecto para organizar a guía.

- Que público terá a exposición?

Temos que saber quen virá á exposición.

Sabelo fará que poidamos espertar o seu interese.

- Que medios teremos?.

É importante saber se hai diñeiro para montar a exposición.

Tamén que medios teremos.

Falade co voso centro para que vos axude.

- Que responsabilidade ten cada un?.

É importante repartir o traballo entre as persoas do grupo.

Cada un ten que facer algo para que todo saia ben.

- Que sabemos?

Hai que investigar antes de facer a guía.

É importante coñecer ben o que se quere mostrar.

- Como será a guía e a exposición?

A guía ten que ser rigorosa.

Iso significa que todos os datos sexan verdadeiros.

Ademais, ten que ser atractiva para todo o mundo.

Lembrade facela tanto en papel coma dixital.

Tede en conta que vos visitarán persoas de todas as idades!

- Como a difundiredes?.

É importante dar a coñecer todo o traballo que fixestes.

Pensade como difundiredes a guía.

Canta máis xente a coñeza, mellor!

## Audio

audio/mpeg

## Apoio visual

## Preme para ver un exemplo

Podedes inspirarvos nestes consellos para facer a vosa!

# Rúbrica para avaliar unha guía

Rúbrica para avaliar unha guía (4x4)
| Excelente | Satisfactorio | Mellorable | Insuficiente
--- | --- | --- | --- | ---
Portada | Esmeráronse de forma especial no deseño da portada, que consta do nome da exposición acompañado dun slogan moi suxestivo e atractivo. (2) | Coidouse o deseño da portada, no que aparece o nome da exposición acompañado dun slogan suxestivo e atractivo. (1.50) | Non se prestou demasiada atención no deseño da portada nin ao nome da exposición, que non aparece acompañado dun slogan suxestivo e atractivo. (1) | A guía carece de portada ou non se prestou ningunha atención ao seu deseño. (0.50)
Elementos gráficos | Os elementos gráficos foron seleccionados con gran acerto. (2) | A guía aparece acompañada dalgúns elementos gráficos seleccionados con bastante acerto. (1.50) | Os elementos gráficos que acompañan a guía non son suficientes en cantidade ou calidade. (1) | A guía carece de elementos gráficos ou os que aparecen non achegan apenas nada ao texto ao que acompañan. (0.50)
Presentación | A tipografía empregada é adecuada e lexible e o deseño xeral é moi atractivo. (2) | A tipografía empregada é correcta e lexible, respéctanse as marxes e a presentación, en xeral, está coidada. (1.50) | A tipografía non é demasiado adecuada ou non se respectan as marxes. En xeral, a presentación non está ben coidada. (1) | A presentación é descoidada, cunha tipografía pouco adecuada e non se respectan as marxes. (0.50)
Redacción | O texto está redactado con sumo coidado, con coherencia, cohesión e adecuación lingüística. (2) | O texto está redactado con bastante coidado, con coherencia, cohesión e adecuación lingüística. (1.50) | O texto está redactado con certo descoido e aprécianse nel problemas de coherencia, cohesión ou adecuación lingüística. (1) | Non se prestou ningunha atención na redacción do texto que aparece na guía, de tal maneira que existen problemas serios que afectan a coherencia, a cohesión ou a adecuación lingüísticas. (0.50)
Corrección lingüística | Non se aprecian erros ortográficos, morfosintácticos nin de puntuación. (2) | Aparecen un ou dous erros ortográficos, morfosintácticos ou de puntuación. (1.50) | Aparecen tres ou catro erros ortográficos, morfosintácticos ou de puntuación. (1) | Aparecen cinco ou máis erros ortográficos, morfosintácticos ou de puntuación. (0.50)

Traducida e adapatada do CEDEC. Rúbrica para avaliar unha guía (4x4) (CC BY-SA)

- Actividade
- Nome
- Data
- Puntuación
- Notas
- Reiniciar
- Imprimir
- Aplicar
- Nova xanela

Páxina 30 de 40

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)