# Arqueoloxía ao vivo

# Planifica unha investigación

Todos os obxectos dos que dispoñedes para a vosa exposición foron previamente atopados e estudados en xacementos arqueolóxicos. Nas escavacións destes xacementos traballan equipos de diversas persoas investigadoras.

A nosa arqueóloga Elba vai axudar a coñecer que pasos se seguen nunha prospección arqueolóxica. Pulsade no botón "Paso a paso"!

## Lectura facilitada

Todos os obxectos da vosa exposición atopáronse en xacementos arqueolóxicos.

Despois estudáronse.

Nesas escavacións traballan equipos de persoas investigadoras.

Sabes que se fai nunha escavación arqueolóxica?

A nosa arqueóloga Elba axudarache a sabelo.

Preme no botón "Paso a paso"!

## Audio

audio/mpeg

## Paso a paso

Paso a paso
Paso 1 Planificación do traballo | Antes de ir ao xacemento, debuxamos uns planos da zona que imos traballar, definimos ata onde queremos escavar e que métodos son os máis axeitados para esa escavación.
Paso 2 Traballo de campo | Xa estamos no xacemento.O noso equipo conta cun arqueólogo e unha arqueóloga, ademais dun equipo técnico de apoio no que hai un topógrafo ou unha topógrafa e un restaurador ou unha restauradora. O obxectivo é estudar en detalle os diferentes estratos.
Paso 3 Investigamos no laboratorio | Aquí é moi importante o uso doutras ciencias auxiliares que permiten sacar moita información dos restos. - QUÍMICA: podemos saber a que período pertencen os restos analizados. Temos varios métodos de datación, como o carbono 14, o paleomagnetismo ou a análise de isótopos. Aquí tes un exemplo. - XENÉTICA: estudando o ADN dos restos fósiles podemos identificar características como o sexo ou outros aspectos dos restos arqueolóxicos atopados. Tamén podemos identificar a especie e detectar a hibridación entre grupos diferentes, como no caso de sapiens e neandertais! -ANTROPOLOXÍA: moitas veces podemos coñecer mellor o pasado a través da comparación con culturas contemporáneas. Agora xa tes máis datos para reconstruír o noso pasado. Emocionante, non si?

Páxina 14 de 40

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)